HYVINVOINTITYÖRYHMÄN KOKOUS 12.4.2023 klo 13.45-

Paikka: Kappelimäen koulunopettajainhuone

Paikalla: Sari Hyytiä, Juha Into, Aleksi Lahtonen, Ilona Mannermaa, ~~Teemu Melan~~, Nestori Mäkelä, Anna-Kaisa Nieminen, Eeva Parkkonen, Kari Penttinen, Katri Viherjälaakso, Tero Vinterbäck ja Annika Mattila

1. Kuulumiskierros
   1. Rehtori ja apulaisrehtori kertoivat muutoksista seuraavaan lukuvuoteen. Suurimpana muutoksena 4 valmistavan opetuksen luokkaa puretaan perusopetukseen syksyllä, mikä tarkoittaa yksittäisiä suuria luokkia (jopa 26 opp.) ja erityisopetuksen tarvetta oppimisen tueksi. Opettajien määrä kasvaa S2-resurssin lisäämisen myötä, mutta toisaalta ohjaajien määrä vähenee. Lv. 2022-2023 aikana opetushenkilöstön määrä on ollut 75 henkeä, mutta lv 2023-2024 määrä laskee alle 70:n. Määräaikaisten vakanssien täyttölupaprosessi on meneillään ja lukujärjestystyö syksyä silmällä pitäen on aloitettu.
   2. Sivistystoimen palvelupäällikkö Nestori Mäkelä kertoi resurssitilanteen olevan hyvä sekä kaupungin oman budjetti- että hankerahoituksen tuella. Erityispaino on Valmo-opetuksesta perusopetukseen siirtyvien oppilaiden tukemisessa. Myös 19.4. Pähkinäpensaan päiväkodissa järjestettävän vaka- ja perusopetuksen alaluokkien opettajien yhteisveson teemana on monikielistä oppimisympäristöä tukeva monikielisyys ja kielitietoisuus.
   3. Opetushenkilöstön edustaja Eeva Parkkonen kertoi valmistautumisen tulevaan lukuvuoteen olevan jo hyvässä vauhdissa. Sekä uuteen kouluun siirtyvät että luokkaa vaihtavat oppilaat ja opettajat odottavat jännittyneinä tutustumispäivää ja uusia haasteita.
   4. Nuorisotyönohjaaja Kari Penttinen Laitilan SRK:sta puolestaan kertoi seurakunnan tarjoamasta toiminnasta, johon oppilaat voivat kouluajan ulkopuolella hakeutua (leirit, iltapäivätapahtuma) . SRK:n ip-kerhopaikkoja - mahdollisesti listään lukuvuodelle 23-24.
   5. Huoltajien edustaja, vasta valittu tuleva vanhempainyhdistyksen puheenjohtaja Katri Viherjälaakso puolestaan kertoi vanhempainyhdistyksen toiminnasta kuluneen lukuvuoden aikana. Talvilomalla yhdistys oli tarjonnut koulun oppilaille ilmaisen uimahallikäynnin Laitilan uimahallissa. Etua oli hyödyntänyt 261 oppilasta (koko koulun oppilasmäärä 485 oppilasta). Lisäksi yhdistys oli ehdottanut Kappelimäen koulua vuoden kouluksi sekä Kalannin Säästöpankin Hyviä tekoja -kampanjaan. Yhdistys lahjoittaa koulun Talent-kisaan palkinnot ja järjestää oppilaille discon loppukevään aikana. Väistyvä puheenjohtaja Anna-Kaisa Nieminen lisäsi, että vanhempainyhdistyksen hallituksessa on alkaneen toimintavuoden aikana 9 varsinaista hallituksen jäsentä, ja muutamia sääntömuutoksia yhdistyksen sääntöihin on valmisteilla.
   6. Oppilashuollon edustajat, johtava koulukuraattori Sirke Jaakkola ja kouluterveydenhoitaja Sari Hyytiä totesivat HVA-siirtymän aiheuttaneen mietittävää ja haasteita mm. tiedonkulkuun ja kirjaamiskäytäntöihin liittyen.

Terveystarkastusten suhteen on ollut kiireistä ja ”perustyö” eli välttämättömien tarkastusten tekeminen vaatii sovittelua akuuttien ja yllättävien lisätehtävien vuoksi. Syksyllä Sarilta jää Untamala-vastuu pois. Koululääkäri näillä näkymin syyskuuhun asti muissa tehtävissä.

Oppilashuoltoa pyritään rakentamaan yksilötyöstä, ”tulipalojen sammuttelusta” kohti ennaltaehkäisevää, ryhmämuotoista työtä, jota tehtäisiin työparina. Tällöin resurssia riittää useammalle oppilaalle hedelmällisemmässä vaiheessa, eikä työntekijän poissaolot välttämättä johda toiminnan peruuntumiseen.

Lisäksi Varhan oppilashuolto pyrkii hyvään yhteistyöhön kaupungin nuorisotoimen kanssa hyvien käytänteiden ylläpitämiseksi ja luomiseksi.

* 1. Nuorisopäällikkö Tero Vinterbäck kertoi nuorisopalveluiden kuulumisia. Tero itse on aloittanut virassa parisen kuukautta sitten. Myös Tero piti tärkeänä toimivaa yhteistyötä oppilashuollon toimijoiden kanssa. 1.6. alkaa koulunuorisotyöhanke, jonka kautta kontaktoidaan nuoria ja voidaan tarjota monenlaista tukea koulunkäyntiin liittyen. Alakouluikäisille (4-6-lk) pyörii nuokkari maanantai-iltapäivisin. Suunnitelmissa on saada oma vuoro 6-luokkalaisille.
  2. Oppilasedustajat Aleksi Lahtonen ja Ilona Mannermaa totesivat asioiden olevan kunnossa. Kulunut vuosi on sujunut sen suuremmitta kommelluksitta.

1. Kevään kiusaamiskyselyjen tulosten yhteenveto

Rehtori esitteli kevään kiusaamiskyselyjen tulokset. Kiusaamistilanteita on ollut vähän, ja nekin on onneksi pääosin ilmoitettu koululle, jossa asioita on käsitelty KiVa-käytänteiden mukaisesti matalalla kynnyksellä. Kaveritaitoryhmiä on oppilashuollon toimesta järjestetty, ja niitä on tarkoitus pitää jatkossakin, toivottavasti vielä nykyistä paremmalla resurssilla.

1. v. 2023 investointien tilanne

Rehtori ja apulaisrehtori kertoivat v. 2023 investointien tilanteesta. Älytauluasennukset ovat käynnistyneet ja kalustehankinnat ovat kilpailutusvaiheessa. Välituntipihaan liittyvää investointia käsitellään oppilaskuntaa kuullen yhteistyössä teknisen toimen kanssa.

1. Loppukevään tapahtumia

Loppukevään aikana järjestetään vielä monia tapahtumia, mm. Talent-kisa, Unelmien liikuntapäivä, elokuvanäytökset Kinossa, Kevätkirkko, maastojuoksukisat, BusinessRace jne.

1. Hyvinvointityön vuosikellon päivittäminen

Seuraavaan lukuvuoteen liittyviä tapahtumia on tiedossa/suunnitteilla ainakin seuraavasti:

* ryhmäytymiset syyskuussa (1. ja 4. lk)
* 5.lk laajat terveystarkastukset elokuusta alkaen
* yrittäjän viikko (syyskuu)
* kirkkoseikkailu (1.-2. lk) marraskuussa

1. Seuraava kokous 27.9. klo 13.45